《访汤粹》
宋代·汪莘

文者道之器，诗者文之精。
世儒失本原，谓以一枝鸣。
仆昔颇好学，不与时俗并。
始求为已事，中胡济物情。
静与古月俱，动与秋阳行。
先圣此从容，风流被后生。
身世两相违，淹留竟何成。
一丘聊自适，万化争逢迎。
天地露根柢，动植陈性情。
日月显处妙，鬼神隐中明。
老佛既恍惚，诸子亦纵横。
兴衰杂今古，忧豫难悉平。
时买白玉板，写此朱丝声。
似被天公嗔，魑魅出见惊。
秋霜下黄叶，春风自抽萌。
兰花待春风，深林含芳馨。
属闻贤别驾，古学兼韶韺。
仍闻吐佳句，气挟苏州清。
今朝别柴扉，匪敢投公卿。
臭味略相似，长松与茯苓。

作者简介：汪莘（1155～1227）南宋诗人。字叔耕，号柳塘，休宁（今属安徽）人，布衣。隐居黄山，研究《周易》，旁及释、老。宋宁宗嘉定年间，他曾三次上书朝廷，陈述天变、人事、民穷、吏污等弊病，以及行师布阵的方法，没有得到答复。徐谊知建康时，想把他作为遁世隐士向朝廷荐举，但未能成功。晚年筑室柳溪，自号方壶居士，与朱熹友善。

作品有《方壶存稿》 9卷，有明汪璨等刻本；又有《方壶集》4卷，有清雍正九年(1731)刻本。